اوکراین جمهوررئیسی ولادیمیر زلنسکی, اولکه سی نینگ امنیتی بوییچه گرنتی ایتووچی بولیش گه تیار ایکن لیگی سببلی تورکیه گه منتدارچیلیک بیلدیردی.
زلنسکی, تلگرام آرقه لی ترقتگن پیامیده, روسیه نینگ 24- فبروری ده باشلتگن اوروش توغریسیده بیانات بیردی.
اوروش نینگ دوام ایتیاتگن لیگی نی بیلدیرگن زلنسکی, "دشمن نینگ اویله گنیدن جوده هم کوپ مقاومت قیلدیک.  اولر, اوروش نینگ فقط گینه 3 الی 5 کون دوام ایته دیگن لیگی و بو مدت نینگ اولکه میز نینگ قولگه کیریتیلیشی اوچون ییترلی ایکن لیگی نی اویله دی.  لیکن بیز مقاومت قیلیب اوروشماقده میز" دییه قید ایتدی.
تلفن آرقه لی تورکیه جمهوریتی جمهوررئیسی رجب طیب اردوغان بیلن صحبت قیلگن لیگی نی بیلدیرگن زلنسکی, سه شنبه کونی روسیه و اوکراین هیئت لری اورته سیده استانبولده بولیب اوتگن مذاکره لر باره سیده بحث ایتگن لیک لری نی معلوم قیلدی.
زلنسکی, " اوکراین نینگ امنیتی بوییچه گرنتی ایتووچی بولیش گه تیار ایکن لیگی سببلی تورکیه گه منتدارچیلیک بیلدیره میز" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
